Polițiștii botoșăneni efectuează verificări pentru localizarea unui tânăr, de 29 de ani, din comuna Cristești, care a părăsit domiciliul în luna mai 2023, pentru a pleca în Olanda, iar până în luna februarie a.c. a păstrat în mod constant legătura cu familia.
Având în vedere faptul că bărbatul nu a mai putut fi contactat ulterior acestei date, familia a sesizat poliția.
Ihnatiuc Mihai Gabriel are următoarele semnalmente: 1,70 m înălțime, 63 de kg, ten deschis, păr șaten, pe brațul stâng are tatuat un rosariu.
Cetățenii care dețin informații cu privire la această persoană sunt rugați să apeleze 112 sau să se adreseze celei mai apropiate unități de poliție!